Soga om Tord den trugande

Soga om Tord den trugande eller Soga om Tord den hardbalne (norrønt Þórðar saga hreðu) er en islendingesaga fra ca 1350. Historien foregår ved Miðfjörður vest på Island i siste halvdel av 900-tallet og handler om Tord Tordsson (Þórður Þórðarson) som må flykte fra Norge til Island etter at han var med på drapet av kongssønnen Sigurd Sleva. Sagaen har blitt beskrevet som «Though the saga is for the most part fictional, its spirit is that of early Sagas of Icelanders such as Egils saga or
Njáls saga rather than of legendary or chivalric sagas»Fornrit 2011   , forlagspresentasjon av samleutgave av sagaene (pdf) og som «eit relativt seint og fiktivt stykke islandsk mellomalderlitteratur – eit stykke litteratur der smaken for den uredde og hardtslåane heltefiguren og dei blodige oppgjer er meir enn tydeleg nok».

Hovedpersonen Tord beskrives som sønnesønn av Horda-Kåre og som en «formidable warrior who, when necessary, defends himself against the simultaneous attacks of many enemies. He is also a master craftsman who builds celebrated halls in Flatatunga and elsewhere.» Historien begynner når Tord og hans familie må rømme fra Norge til Island på grunn av drapet på Sigurd. I sitt nye hjem ved Miðfjörður får Tord en motstander i bygdehøvdingen Miðfjörður-Skjegge. Tords lykke snur seg når han redder Skjegges sønn Eidur fra dukningsdøden og gjør ham til sin fostersønn. 

Sagaen er kjent i to versjoner, en fullstendig versjon, hvor de eldste kjente håndskriftene er fra ca 1400, og en fragmentarisk versjon med utgangspunkt i håndskriftet Vatnshyrna. Sagaen er oversatt til nynorsk som Soga om Tord den hardbalne (2004).skandinaviske-oversaettelser.netSoga om Tord den hardbalne. Omsett av Jan Ragnar Hagland. Utgjeven av Erling Skjalgsonselskapet. Stavanger, 2004. ISBN 82-91640-21-1 og som Soga om Tord den trugande (2014), begge ganger ved Jan Ragnar Hagland.

Tilnavnet «hreðu» har vært en utfordring for flere oversettere: «Tydinga på norrønt er óg litt omdiskutert, men det synest å vera nokså stor semje om at det i ordet hreða både ligg det å vera viljug til strid og det å skapa frykt»Jan Ragnar Hagland i innledningen til 2004-utgaven.; Hagland valgt i 2004 «den hardbalne» – som kan minne om tegneseriefiguren Hårek, i den engelske Fornrit-utgaven omtales hovedpersonen som «Þórðr the Menace», mens en annen engelsk utgave heter The story of Þhórðr Hreða (the Terror), en fransk utgave heter Tord le terrible og en tysk utgave omskriver problemet og bruker tittelen Die Geschichte von Tord und seine Ziehsohn (Sagaen om Tord og hans fostersønn).

 Referanser 

 Eksterne lenker 
 heimskringla.no, dansk fulltekst

Tord